Virallinen lehti nro L 078 , 20/03/1997 s. 0038 - 0039



EFTAN VALVONTAVIRANOMAISEN PÄÄTÖS N:o 223/96/KOL, tehty 4 päivänä joulukuuta 1996, eräiden EFTA-valtioiden jäämien tutkimista koskevien suunnitelmien hyväksymisestä tehdyn päätöksen N:o 193/94/KOL korvaamisesta niiltä osin kuin päätös koskee Norjaa EFTAN VALVONTAVIRANOMAINEN, joka ottaa huomioon Euroopan talousalueesta tehdyn sopimuksen, sellaisena kuin se on mukautettu Euroopan talousaluetta koskevan sopimuksen laajoja mukautuksia koskevan pöytäkirjan mukaisesti, ja erityisesti sen 17 artiklan ja ensimmäisen pöytäkirjan 4 kohdan d alakohdan, ottaa huomioon Euroopan talousalueesta tehdyn sopimuksen liitteen I ensimmäisen luvun 29 kohdassa tarkoitetun eläimissä ja tuoreessa lihassa olevien jäämien tutkimisesta annetun säädöksen (neuvoston direktiivi 86/469/ETY; jäljempänä `jäämiä koskeva säädös`), ja erityisesti sen 4 artiklan, ja ottaa huomioon valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen, sellaisena kuin se on mukautettu valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen mukautuksia koskevan pöytäkirjan mukaisesti, ja erityisesti sen 5 artiklan 2 kohdan d alakohdan ja ensimmäisen pöytäkirjan 1 artiklan e alakohdan, sekä katsoo, että Norjan suunnitelmat jäämien tutkimiseksi hyväksyttiin EFTAn valvontaviranomaisen tekemällä päätöksellä N:o 193/94/KOL (1), Norjan jäämien tutkimista koskevien suunnitelmien hyväksymisen lisäksi päätöksessä hyväksyttiin myös Itävallan, Suomen ja Ruotsin suunnitelmat, Norjan hallitus on vahvistanut, että päätöksen N:o 193/94/KOL perustana oleva konkreettinen tilanne ei ole muuttunut ja se on pyytänyt, että Norjan hyväksyttyjen jäämien tutkimusta koskevien suunnitelmien osalta nämä päätökset korvattaisiin uudella päätöksellä, joka kattaisi ainoastaan Norjan jäämien tutkimusta koskevat suunnitelmat, mikä olisi tarpeellista Euroopan unionin kanssa käytävissä eläinlääkintäalan neuvotteluissa odotettavan ratkaisun vuoksi, uusi päätös ei muuttaisi konkreettista tilannetta mitenkään verrattuna tilanteeseen, joka seuraa päätökseen N:o 193/94/KOL soveltamisesta, tästä syystä ei ole olemassa esteitä Norjan hallituksen pyynnön hyväksymiselle, ja tässä päätöksessä säädetyt toimenpiteet ovat EFTAn valvontaviranomaista auttavan EFTAn eläinlääkintäkomitean lausunnon mukaisia ON TEHNYT TÄMÄN PÄÄTÖKSEN: 1. Eräiden EFTA-valtioiden jäämien tutkimusta koskevien suunnitelmien hyväksymisestä tekemä päätös N:o 193/94/KOL korvataan liitteessä olevalla tekstillä niiltä osin kuin päätös koskee Norjaa 2. Tämä päätös tulee voimaan 9 päivänä joulukuuta 1996. 3. Tämä päätös on osoitettu Norjalle. 4. Tämän päätöksen englanninkielinen toisinto on todistusvoimainen. Tehty Brysselissä 4 päivänä joulukuuta 1996. EFTAn valvontaviranomaisen puolesta Björn FRIÐFINNSSON Kollegion jäsen (1) EYVL N:o L 383, 31.12.1994, s. 43 LIITE "1. Euroopan talousalueesta tehdyn sopimuksen liitteen I ensimmäisessä luvussa olevassa 29 kohdassa tarkoitetun eläimissä ja tuoreessa lihassa olevien jäämien tutkimisesta annetussa säädöksessä (neuvoston direktiivi 86/469/ETY) viitattujen aineiden jäämien tutkimista koskevat liitteessä mainittujen EFTA-valtioiden suunnitelmat hyväksytään. 2. Liitteessä mainitun EFTA-valtion on saatettava voimaan tämän päätöksen noudattamisen edellyttämät lait, asetukset ja hallinnolliset määräykset edellä 1 kohdassa tarkoitettujen suunnitelmien täytäntöönpanemiseksi. LIITE Maa, jonka osalta aineiden jäämien tutkimusta koskevat suunnitelmat on hyväksytty Norja"